വാഴപ്പഴം കഴിച്ച് ആഢംബരമായി ജീവിച്ചു ഏഴ് സിറിയക്കാരെ നാടുകടത്താന് തീരുമാനിച്ച് തുര്ക്കി ഇസ്താംബുള് : വാഴപ്പഴം കഴിച്ച് ആഢംബരമായി ജീവിച്ചുവെന്ന് ആരോപിച്ച് ഏഴ് സിറിയന് അഭയാര്ത്ഥികളെ തുര്ക്കി നാടുകടത്താന് ഒരുങ്ങുന്നു . സിറിയയിലെ പോരാട്ടത്തില് ചേരുന്നതിന് പകരം ആഢംബര ജീവിതത്തില് താല്പര്യം കാട്ടുന്നുവെന്ന് പറഞ്ഞാണ് ഇവരെ നാടുകടത്തുന്നത് . അടുത്തിടെ സിറിയന് അഭയാര്ത്ഥികള്ക്ക് ധാരാളം വാഴപ്പഴം വാങ്ങാന് കഴിയുന്നുവെന്നും തനിക്ക് പഴം വാങ്ങാന് കഴിയുന്നില്ലെന്നും ഒരു തുര്ക്കി പൗരന് പരാതിപ്പെട്ടിരുന്നു . പിന്നാലെ സിറിയക്കാര് പോരാട്ടത്തില് ചേരുന്നതിന് പകരം സിറിയക്കാര് അതിരുകടന്ന രീതിയില് ജീവിക്കുന്നുവെന്ന് ആരോപിച്ച് തുര്ക്കി വനിതയും രംഗത്ത് വന്നു . തുടര്ന്ന് സോഷ്യല് മീഡിയയി സിറിയക്കാര്ക്കെതിരെ ശക്തമായ വിമര്ശനങ്ങളുയര്ന്നു . അവരെ വെടിവച്ച് കൊല്ലാനും ആഹ്വാനമുണ്ടായി . ഇതില് പ്രതിഷേധിച്ച് സിറിയക്കാരാകട്ടെ വാഴപ്പഴം കഴിക്കുന്നതിന്റെ ദൃശ്യങ്ങള് ഒന്നൊന്നായി സോഷ്യല് മീഡിയയില് പോസ്റ്റ് ചെയ്യുകയും ചെയ്തു . തുടര്ന്നാണ് ഏഴ് പേരെ നാടു കടത്താന് തുര്ക്കി തീരുമാനിച്ചത്.